رودرما دیوی

رودرما دیوی  (رودر دیوا مہاراجا، رودرما دیوی، رانی رودرما یا رودرما - دیوی) دکن سطح مرتفع کے کاکاٹیا سلطنت کی حکمران (1263ء تا 1289ء ےا 1295ء) تھی۔ وہ برصغیر کی چند خواتین حکمرانوں میں سے ایک ہیں جنہوں نے مردوں پر بھی اپنا سکہ جمایا۔ اس دور میں یہ ایک بڑا انقلاب تھا جسے وجے نگر سلطنت میں بھی اپنایا گیا۔

حالات زندگی 

ان کی شادی 1240ء میں چالوکیہ سلطنت کے شہزادہ ویربھدر سے ہوئی۔ رودرما دیوی کے والد نے یہ شادی سیاسی مفاد کے لئے کی تھی تاکہ دونوں سلطنتوں میں اتحاد ہو جائے۔ تاریخ میں ہمیں ویربھدر سے متعلق کچھ نہیں ملتا ہے اور یہ کہ سلطنت اور حکمرانی سے وہ بالکل الگ تھلگ رہے۔ دونوں کے دو بچے تھے مگر دونوں گود لیے ہوئے تھے۔ رودرما دیوی نے اپنے والد گنپتی دیوا کے ساتھ مل کر حکومت میں ہاتھ بٹانا شروع کیا اور 1261ء اور 1262ء میں باقاعدہ باپ بیٹی نے مل کر حکومت چلائی لیکن 1263ء میں رودرما نے پورا اختیار اپنے ہاتھوں میں لے لیا۔ اپنے اسلاف کے بر خلاف، رودرما نے اشرافیہ کے علاوہ دیگر لوگوں میں بھی جنگجووں کو شامل کرنا شروع کر دیا اور ان کی خدمات کے بدلے میں انہیں زمینی ٹیکس سے معافی دے دی تھی۔

مارکو پولو نے 1289ء-1293ء کے آس پاس ہندوستان کا سفر کیا تھا اور ان کے رودرما دیوی کی حکومت، ان کے اخلاق اور احوال کا تذکرہ بڑی خوش اسلوبی سے کیا ہے۔ رودرما دیوی نے دارالحکومت کے ارد گرد بہت بڑا قلعہ تعمیر کیا اور دارالحکومت کے چاروں طرف دیواریں بنا دیں، گنپتی دیوار کی اونچائی بڑھا دی، حفاظتی دیوار کی دوسری سطح تعمیر کی۔

حکومت سنبھالتے ہی رودرما دیوی کو مشرقی گنگا خاندان اور  یادووں نے پریشان کرنا شروع کر دیا اور دونوں سے خو جنگیں ہوئیں۔ رودرما نے مشرقی گنگا خاندان کو تو ہرا دیا اور انہیں دریائے گوداوری  کے پیچھے ڈھکیل دیا۔ یہ 1270ء کے اواخر  کا واقعہ ہے۔ بعد میں رودرما نے یادووں کو بھی شکست فاش دی اور مغربی آندھرا تک انہیں محدود کردیا۔

حوالہ جات 

1289ء کی وفیات
1295ء کی وفیات
تیرہویں صدی کی بھارتی خواتین
تیرہویں صدی کی جنگوں میں شریک خواتین
تیرہویں صدی کی خواتین حکمران
تیرہویں صدی کے ہندوستانی بادشاہ
جنگ میں شریک ہندوستانی خواتین
ضلع نیلور کی شخصیات
کاکتی شاہی سلسلہ
ہندوستانی خاتون شاہی اقتدار
تاریخ پیدائش نامعلوم
ویکی ڈیٹا سے مطابقت رکھنے والی مختصر تفصیل